'Falsk tryghed'

Flere eksperter påpeger, at masker ikke er et alternativ til at holde afstand til hinanden - og at man ikke må tro, at man ikke kan smitte, 'bare fordi man har et tørklæde for munden'.

- Hvis folk bevæger sig tættere på hinanden og glemmer reglerne for god hygiejne, så er vi jo lige vidt, siger Jan Pravsgaard Christensen, som er professor i immunologi på Københavns Universitet.

- Det kan give en falsk tryghed og flytte fokus fra, at det er kontaktsmitte gennem berøring, som er mest væsentligt at forebygge, siger Christian Wejse, der er speciallæge i infektionsmedicin på Aarhus Universitetshospital.